
Αστικοποίηση. εκβιο άνιση και προλεταριοποίηση: η δηµιουργία των πρώτων 
συντεχνιών καιτου ΚΚΙΚ 


Ἡ διαδικασία της εκβιοµηχάνισης στην Κύπρο και του εκμοντερνισμού τῆς κοινωνίας και της 
οικονοµίας της είχε ὡς βασικό αποτέλεσµα την ανάπτυξη της εργατικής τάξης. Οι συνθήκες 
εργασίας τις πρώτες δεκαετίες του 20ου αιώνα ήταν άθλιες και υπήρχε υπερ-εκµετάλλευση των 
εργατών από τοὺς “μαστόρους” τους, που προσπαθούσαν να συσσωρεύσουν κεφάλαιο για να 
επεκτείνουν τις επιχειρήσεις τους. Ο ιστορικός Ρολάνδος Κατσιαούνης αναφέρει σχετικά: “Όι 
ώρες απασχόλησης ήταν γενικά από την ανατολή µέχρι τη δύση του ήλιου, ενώ σε επαγγέλµατα 
όπως τα ραφεία και τα υποδηµατοποιεία η εργασία συνεχιζόταν το βράδυ µε το φῶς τῆς λάµπας. 
Σε πάρα πολλές περιπτώσεις τα ηµερομίσθια δεν αρκούσαν για να ζει µια οικογένεια πάνω απὀ 
το όριο της φτώχειας. Ακόμα πιο καταπιεστική ήταν η εκδήλωση αυτής της ανισότητας στον 
τρόπο μεταχείρισης των εργαζομένων, ώστε να υπογραμμίζεται η ανωτερότητα της εργοδοσίας, 
μπροστά στην οποία κάθε σκέψη αντίστασης ήταν αφύσικη και αδιανόητη.” 


Οι βασικές εταιρείες τότε ήταν µικρές βιοτεχνίες που εργοδοτούσαν ολιγάριθµο προσωπικό στις 
πόλεις. Η πλειοψηφία του πληθυσμού κατοικούσε στην ύπαιθρο. Όμως και εκεί βρισκόταν σε 
εξέλιξη η διαδικασία της προλεταριοποίησης, αφού πολλοί µικρο-ιδιοκτήτες και ακτήµονες 
αγρότες αναγκάζονταν να δουλέψουν Ύγια µεροκάµατο. Από τότε Χρονολογείται το 
μεταναστευτικό ρεύμα προς τις πόλεις ως αποτέλεσµα του ξεκληρίσµατος των αγροτών από 
τους τοκογλύφους και γενικότερα της αδυναμίας της γεωργίας να εξασφαλίσει την επιβίωση για 
µια σηµαντική μερίδα των κατοίκων τῆς υπαίθρου. Παράλληλα άρχισαν να λειτουργούν και τα 
μεταλλεία, εταιρείες ξένων (συνήθως αμερικανικών και πολυεθνικών) συµφερόντων, τα οποία 
αποτελούσαν τον άλλο βασικό προορισμό τῶν ξεκληρισµένων αγροτών της Κύπρου. Τα 
μεταλλεία ήταν ιδιαίτερα σηµαντικά για την ανάπτυξη της εργατικής τάξης, γιατί εκεί 
εργοδοτούνταν πολλοί εργάτες µαζί και γιατί εκεί οι εργάτες εργοδοτούνταν ή απολύονταν 
ανάλογα µε τις διακυμάνσεις της παγκόσμιας αγοράς. Έτσι τα μεταλλεία εφέραν στην κυπριακή 
κοινωνία και τη μαζική εργασία (συγκέντρωση εργατών) και τη στενότερη σύνδεση µε την 
παγκόσμια οικονομία. 


Πέρα από κοινωνικο-οικονοµική ομάδα, η εργατική τάξη, οριζόµενη ὡς το σύνολο των 
μισθωτών εργαζομένων ήταν (και είναι) δυνητικά και πολιτική δύναμη, όπως γνωρίζουμε από 
την εξέλιξη που συντελέστηκε τον 19ο αιώνα στην υπόλοιπη Ευρώπη, πρώτα στη δυτική και 
μετέπειτα στην ανατολική. Αυτό έγινε αντιληπτό από τις πρώτες δεκαετίες του 20ου αιώνα, όταν 
η εκλογική δύναμη των εργαζομένων αποτέλεσε πόλο έλξης για διάφορους πολιτευτές, που 
οργάνωσαν συντεχνίες, εργατικές λέσχες και πανεργατικούς συνδέσµους µε σκοπό να 
εξυπηρετήσουν τις πολιτικές τους φιλοδοξίες. Αυτές οι οργανώσεις δεν είχαν όμως 
συνδικαλιστικό πρόγραµµα και δεν μπορούσαν να ανταποκριθούν στις ποικίλες ανάγκες των 
εργαζομένων ούτε να παρέχουν ουσιαστική στήριξη και προστασία πέρα από λεκτικές 
φιλεργατικές διακηρύξεις. Συνήθως µετά τις εκλογές αφού οι διάφοροι πολιτευτές 
αποχωρούσαν έχοντας εκμεταλλευτεί τους εργαζόμενους, αυτές οι οργανώσεις διαλύονταν. 


Πέρα όµως απὀ τους πολιτικάντήηδες και ενάντιά τους, τη δεκαετία του 1920 εμφανίστηκαν και 
οι διανοούμενοι κομμουνιστές, που λόγω της μαρξιστικής τους κοσµοαντίληψης θεωρούσαν Ως 
πρωταρχικό τους πολιτικό στόχο την αφύπνιση και την οργάνώση της εργατικής τάξης ενάντια 
στο κεφάλαιο για το σοσιαλιστικό μετασχηματισμό της κοινωνίας. Το 1922 ιδρύθηκε το 
Εργατικό Κόμμα που σύντομα μετεξελίχθηκε στο Κομμουνιστικό Κόμμα Κύπρου (1926). Η 
Κίνηση ξεκίνησε από τη Λεμεσό, γιατί η πόλη ήταν τότε, λόγω τοῦ λιμανιού τῆς, το ανθηρό 
οικονομικό κέντρο της Κύπρου, συγκεντρώνοντας όλες σχεδόν τις βιομηχανικές µονάδες, σε 
αντίθεση µε τη Λευκωσία. Η σοσιαλιστική ομάδα ξεκίνησε από μερικούς δηµοτικιστές που 
αγωνίζονταν για την προαγωγή της δηµοτικής γλωσσικής εκδοχής, υπό την επίδραση της 
σοσιαλιστικής επανάστασης στη Ρωσία. Ο πυρήνας αυτός δημιούργησε εργατικές µικροομάδες 
στον Αμίαντο, τη Σκουριώτισσα, το Πισσούρι, το Κοιλάνι, τη Γερμασόγεια, το Βαρώσι και τη 
Λευκωσία και έδρασε ουσιαστικά ὡς ο πρόδρομος του Κομμουνιστικού Κόμματος Κύπρου. 
Μέχρι το τέλος του 1924 συγκροτήθηκαν οι εργατικές συντεχνίες πάνω σε ενιαία βάση και 
ενιαίο καταστατικό και µε την κοινή ονομασία “σωματείο”. Πρόνοια των καταστατικών τους 
ήταν πρώτον η υλική βελτίωση της ζωής των µελών του και δεύτερον η πνευματική τους 
καλλιέργεια µε τη µείωση των ὠρών δουλειάς πάνω σε οκτάωρη βάση, αὐξηση των 
µεροκαμάτων και ψήφιση εργατικής νομοθεσίας. Αυτό θα γινόταν εφικτό, όπως αναφέρεται, µε 
την πάλη των τάξεων. 


Ἡ απόπειρα των εργατών να οργανωθούν σε συντεχνίες µε ταξικό χαραχτήρα και να 
διαπραγματευτούν συλλογικά τους όρους τῆς χρησιμοποίησης της εργατικής τους δύναμης 
προκάλεσε την οργή της εργοδοτικής τάξης. Ειδικότερα αφού οι συντεχνίες βρισκόντουσαν και 
κάτω απὀ την ιδεολογική και πολιτική επιρροή τῶν κομμουνιστών, που είχαν ὡς απώτερο σκοπό 
την κατάργηση τῆς ιδιωτικής ιδιοκτησίας στα µέσα παραγωγής και άρα της αστικής κοινωνικο- 
οικονοµικής εξουσίας. Έτσι κατά τη διάρκεια εργατικών κινητοποιήσεων η εργοδοσία σε 
συνεργασία µε τις Αρχές προχωρούσαν στην καταστολή και στη σύλληψη τῶν πρωτεργατών. 
Ακόμα και σε περιόδους οµαλών εργασιακών σχέσεων η δηλωμένη πρόθεση των εργαζομένων 
όχι µόνο να βελτιώσουν τους όρους εργοδότησης, αλλά και να αποκτήσουν υπόσταση και 
αξιοπρέπεια απέναντι στην εργοδοσία συναντούσε ισχυρές αντιστάσεις. Η πολεμική ενάντια στο 
νεαρό συνδικαλιστικό και κομμουνιστικό κίνηµα της εποχής υπήρξε λυσσαλέα και πολλές φορές 


βίαιη. 


Τα γενικότερα µέτρα καταστολής που ακολουθήσαν την εξέγερση του 1931 χτύπησαν φυσικά 
και τις εργατικές οργανώσεις. Όμως οι εργατικές οργανώσεις λόγω απουσίας εργατικής 
νομοθεσίας δεν ήταν ούτως ή άλλως επίσηµα αναγνωρισμένες. Δρούσαν δηλαδή τη δεκαετία 
του 1920 άτυπα και εκτός νομικού πλαισίου. Ἡ πρώτη εργατική προστατευτική νοµοθεσία 
θεσπίστηκε το 1932 µε τον περί Σωντεχνιών Νόμο που ήταν βασισμένος στον αντίστοιχο 
Αγγλικό Περί Συντεχνιών Νόμο του 1571. Έτσι τη δεκαετία του 1930, κατά τη διάρκεια της 
Παλμεροκρατίας, οἱ συντεχνίες απέκτησαν για πρώτη φορά νοµική υπόσταση. Με αυτό τον 
τρόπο η αποικιακή κυβέρνηση στόχευε στο να αντικρούσει ένα βασικό επιχείρηµα των 
κομμουνιστών ότι η κυβέρνηση δεν λαμβάνει υπόψιν της τα συμφέροντα των εργατών. Ο 


Αποικιακός Γραμματέας ορίστηκε ὡς ο πρώτος Έφορος Σωντεχνιών µε δικαίωµα άρνησης 
εγγραφής συντεχνιών χωρίς αιτιολόγηση, αποκλεισμού εργατών λόγω τῶν πολιτικών τους 
φρονημάτων, απογόρευσης οργανωτικών συνελεύσεων εργαζομένων εκτός εάν αυτές 
περιορίζονταν αυστηρά στο μοναδικό θέµα έγκρισης του καταστατικού της συντεχνίας και 
παρουσίας της αστυνομίας σε συνελεύσεις, αν το θεωρούσε αναγκαίο. 


Έτσι απὀ το 1932 ὡς το 193δ µόνο πέντε συντεχνίες εγγράφηκαν λόγω κωλυσιεργίας και 
προσκομµάτων από πλευράς των Αρχών. Η έλλειψη εμπειρίας και οργανωτικής ικανότητας από 
πλευράς των πρωταγωνιστών και η έλλειψη οικονοµικών πόρων ήταν οι άλλοι παράγοντες της 
αργής ανάπτυξης του κινήματος. Πάντως οι αποικιακές Αρχές για παν ενδεχόμενο φρόντισαν να 
κάνουν τη γενική απεργία παράνομη µε την τροποποίηση του Ποινικού Κώδικα το 1933. Στην 
εγγραφή των πρώτων συντεχνιών είχαν πρωταγωνιστικό ρόλο οι εθνικόφρονες δικηγόροι 
Χριστόδουλος και Μιχάλης Μιχαηλίδης, για τοὺς οποίους οι απόψεις της ΠΕΟ και της ΣΕΚ. 
είναι αντιφατικές. Για την ΠΕΟ οι δυο αυτοί δικηγόροι υπήρξαν πολιτικάντήδες µε αντεργατικές 
θέσεις, ενώ για την ΣΕΚ αποτελούν τους πατέρες του κυπριακού συνδικαλιστικού κινήματος. 
Αργότερα ο Χριστόδουλος Μιχαηλίδης ανέλαβε ὡς εκδότης της εφημερίδας της ΣΕΚ “Ἐργατική 
Φωνή”. και ο Μιχάλης Μιχαηλίδης ως Πρόεδρος του Επαρχιακού Δικαστηρίου και 
Στρατοδικείου. 


΄ 


Η πολιτική κουλτούρα και οι κινητοποιήσεις της εργατικής τά 


Οι εργάτες της Κύπρου προχώρησαν το 1925 στη δηµιουργία Εργατικού Κέντρου στη Λεμεσό. 
Ο στόχος ήταν η συστέγαση τῶν συντεχνιών για να δημιουργηθούν στενότερες σχέσεις μεταξύ 
των σωματείων, ώστε να συντονίζεται η δράση τους για γενικότερα ζητήματα και να αναπτυχθεί 
η αλληλεγγύη μεταξύ των εργατών και η συνείδηση της τάξης τους. Επηρεασμένοι μάλλον από 
το διεθνές εργατικό επαναστατικό κίνηµα υιοθέτησαν Και το σφυρί ὡς το σύμβολό τους. Εκεί 
γίνονταν διαλέξεις τις Κυριακές (µια φορά ήρθε ὡς ομιλητής και ο Νίκος Καζαντζάκης), 
αθλητικές δραστηριότητες, πεζοπορίες, θέατρο. ενώ παράλληλα λειτουργούσε και σχολείο µε 
µαθήµατα ανάγνωσης, γραφής, αριθμητικής και Αγγλικών. Από τότε ξεκινά να γιορτάζεται και η 
Πρωτομαγιά στην Κύπρο. 


ο Οἱ πιέσεις τῶν αφεντικών µας, η εκμετάλλευση απὀ τους πλουτοκράτες πρέπει να µας 
ενώσουνε, Τούρκους και Χριστιανούς. Δε µας χωρίζουνε πια φυλετικά µίση και θρησκευτικοί 
φανατισμοί. Αφτά ανήκουνε στο παρελθόν. Σήµερα πρέπει όλοι αδερφωμένοι να διεκδικήσουμε 
τα δικαιώµατα που έχουµε στη ζωή... Κανένας Οθωμανός και κανένας Χριστιανός εργάτης δεν 
πρέπει να λείψει απὀ την αβριανή συγκέντρωση της Πρωτομαγιάς. Ζήτω η αδερφοσύνη των 
Ελλήνων και Τούρκων εργατών. Ζήτω οι εργάτες όλου του κόσμου. 


Πρωτομµάγιατικη προκήρυξη 1926. (Ιστορία ΠΣΕ-ΠΕΟ 1941-1901. 1901) 


Σε Ψήφισμα της συγκέντρωσης προς την αποικιακή κυβέρνηση μεταξύ άλλων οι εργάτες 
απαίτησαν εργατικούς νόμους για αναγνώριση των συντεχνιών, θέσπιση του οχταώρου, 
αποζημίωση των εργατικών ατυχημάτων, αποζημίωση για αδικαιολόγητες απολύσεις, 
προστασία των γυναικών και των ανήλικων εργαζομένων, κατάργηση της φορολογίας στα είδη 
πρώτης ανάγκης, φορολόγηση του κεφαλαίου και τερματισμό της αστυνομικής καταδίωξης 
εργατών και αγροτών στις πόλεις και στα χωριά. Η αποικιακή κυβέρνηση αντέδρασε άµεσα. 
Απέλασε τον Έλληνα κομμουνιστή γιατρό Νίκο Γιαβόπουλο, που ήταν που τους οργανωτικούς 
πυρήνες του ““ταξικού συνδικαλιστικού κινήματος” και συστηµατοποίησε την παρακολούθηση 
των κομμουνιστών εργατών, τις απειλές και γενικότερα την προσπάθεια τροµοκράτησής τους. Η 
κυπριακή (ελληνική) αστική τάξη επικρότησε την απέλαση του Γιαβόπουλου και τη σκλήρυνση 
της αποικιακής πολιτικής. Παράλληλα µέσα στο αντικομμουνιστικὀ κλίμα της εποχής 
εμφανίστηκαν και φαινόμενα τραμπουκισμού (ξυλοδαρμών) µε την ανοχή της αποικιακής 
αστυνομίας. 


Ἡ πρώτη απεργία στην Κύπρο πραγματοποιήθηκε το 1895, από εργάτες που άνοιγαν αυλάκια 
στον Ποταμό Γερµασόγειας. Σταμάτησαν τη δουλειά, επειδή η κυβέρνηση τούς αφαίρεσε ένα 
γρόσι από το μεροκάματο. Ως τη δεκαετία του 1930 το φαινόμενο της αυθόρµητης απεργίας 
κατέστη η βασική µορφή αγώνα των εργατών. Σημαντικές απεργίες σημειώθηκαν το 1923 καιτο 
1925 στα μεταλλεία της ΚΜΕ (Κυπριακή Μεταλλευτική Εταιρεία αμερικανικών συμφερόντων) 
για τις συνθήκες εργασίας και ενάντια στην υὑπεργολαβία, ενώ στον Αμίαντο το 1927 οι εργάτες 
αξίωσαν και πέτυχαν τη µείωση στις ώρες εργασίας από δέκα σε εννιά τη µέρα. Η μεγαλύτερη 
απεργία έγινε στον Αμίαντο το 1929 µε τη συμμετοχή 5000-6000 εργατών, που 
πραγματοποίησαν διαδήλωση στα γραφεία της εταιρείας µε αίτηµα την αὔὐξηση των 
µεροκαμάτων και την ελευθερία τους να αγοράζουν το ψωμί τους από όπου ήθελαν και όχι από 
τους φούρνους τῆς εταιρείας όπου ήταν ακριβό. Η απεργία, αν και ουσιαστικά αυθόρμητη, ήταν 
τουλάχιστον εν μέρει υποκινούμενη απὀ τους κομμουνιστές που λειτουργούσαν γενικότερα Ως 
πυρήνες τῆς συνδικαλιστικής δράσης. Ο βετεράνος συνδικαλιστής Παντελής Βαρνάβας θυμάται 
που έγραφαν µε κιμωλία τη λέξη απεργία πάνω στα βαγόνια και έτσι διαδιδόταν µέσα στο 
μεταλλείο η πρόταση. Στην απεργία του Αμίαντου το 1929, που εξελίχθηκε σε εξέγερση και 
καταστάληκε απὀ την αποικιακή αστυνομία, πολλοί φυλακίστηκαν, άλλοι πλήρωσαν πρόστιµα 
και 24 εξορίστηκαν απὀ την περιοχή του µεταλλείου και του χωριού που θεωρούνταν ιδιωτική 
περιοχή τῆς εταιρείας. 


Το 1933 οι οικοδόµοι και οι εργάτες οικοδοµών απέργησαν ζητώντας ελάττωση των ὠρών 
δουλειάς και αὐξηση του µεροκαµάτου. Συγκρούστηκαν µε την αποικιακή αστυνομία και 
υπήρξαν τραυματισμοί και συλλήψεις. Το 1935 οι οργανωμένοι σε αναγνωρισμένη συντεχνία 
υποδηµατοποιοί (Έλληνες, Τούρκοι και Αρμένιοι  απέργησαν µε αιτήματα 2056 αὐξηση, 
δεκάωρη µέρα και αναγνώριση απὀ τους εργοδότες. Ἠταν η πρώτη φορά που νομικά 
αναγνωρισμένη συντεχνία κινητοποιούσε εργάτες. Ἡ απεργία αυτή κατέληξε σε συμβιβασμό. 


Ακολούθησαν οἱ μεταλλωρύχοι σε δυο μεταλλεία της ΚΜΕ το 1936. Η απεργία αυτή διήρκεσε 
µόνο δυο μέρες, αλλά ήταν δικοινοτική στην περιοχή Λεύκας -- Μαυροβουνιού και χρειάστηκε 
να έρθει στρατός για να την σπάσει. Το 1937 απέργησαν οἱ χτίστες του Βαρωσιού µε αιτήµατα 
αύξησης µεροκαµάτου, εννιάωρη δουλειά και αναγνώριση της συντεχνίας. Οι απεργοί 
συγκρούστηκαν µε την αστυνομία και τους συνεργάτες τῆς. Το 1935 σημειώθηκαν τέσσερις 
απεργίες, τρεις µάλιστες απὀ γυναίκες εργάτριες. Η σημαντικότερη και η μοναδική που 
ηττήθηκε ήταν αυτή στο Νηματουργείο του ΠΠ. Ιωάννου στο Βαρώσι. Κράτησε τρεις µήνες και 
οι απεργοί ήταν όλοι γυναίκες. Οι άντρες του εργοστασίου ήταν απεργοσπάστες. Η απεργία των 
εργατριών του Βαρωσιού βρήκε ανταπόκριση και στις νεοϊδρυθείσες συντεχνίες της Λεμεσού. 
Οι Όπο αναγνώριση συντεχνίες των βαρελοποιών, ραπτεργατών και υπαλλήλων κουρείων 
πρόσφεραν χρηματική στήριξη στις απεργούσες γυναίκες στο Βαρώσι και κάλεσαν τους εργάτες 
της Κύπρου να ενισχύσουν το δίκαιο αγώνα τους. 


΄ 


Οι κατακτήσεις της εργατικής τά και η οργάνωση σε παγκύπρια βάσ 


Το 1939 υπήρξε σηµαντική χρονιά για το συνδικαλιστικό κίνηµα. Ἠταν η χρονιά που 
εγγράφηκαν 32 καινούργιες συντεχνίες. Πέρα από άλλη µια µεγάλη απεργία των μεταλλωρύχων 
της ΚΜΕ. και µια μικρότερη τῶν εργατών γης στην περιοχή Κίτι-Μενεού στο τσιφλίκι του 
Αράπη (ενός Σύρου) που κερδίθηκαν, ήταν η τετραήµερη απεργία τῶν χτιστών τῆς Λευκωσίας 
την Πρωτομαγιά που κατέκτησε το οχτάῶρο. Το Μάη του 1939 συμφωνήθηκε και η πρώτη 
συλλογική σύμβαση που κατοχύρωσε πραγματικά και το θεσµό της συντεχνίας και το οχτάωρο 
στις οικοδοµές. Ακολούθησαν οἱ πελεκάνοι και ως το 194] το οχτάῶρο εφαρμόστηκε σε 
καθολική και παγκύπρια βάση. 


Τον Αύγουστο του 1939, µέσα στο κλίμα της σημαντικής κατάκτησης του οχταώρου 
πραγματοποιήθηκε και η πρώτη απόπειρα για τη δηµιουργία κεντρικού συντεχνιακού οργάνου. 
Ἡ Πρώτη Παγκύπρια Συνδιάσκεψη έγινε στο Βαρώσι µε τη συµµετοχή 101 αντιπροσώπων από 
57 διαφορετικές συντεχνίες, που είχαν τότε γύρω στα 3400 ταχτικά συντεχνιακά µέλη. Εκλέγηκε 
πενταµελής επιτροπή για να επεξεργαστεί το ψήφισμα της συνδιάσκεψης και να του δώσει την 
τελική διατύπωση για υποβολή προς την κυβέρνηση. Η προσπάθεια αυτή όµως απέτυχε: 
σύμφωνα µε την ΠΕΟ λόγω αδυναμίας της επιτροπής, αρνητικής στάσης μερικών δεξιών 
αντιπροσώπων και λόγω της έναρξης του παγκοσμίου πολέμου. Σύμφωνα µε τη ΣΕΚΕ. η 
αποτυχία ήταν λόγω ιδεολογικών διαφορών και της προσπάθειας τῶν κομμουνιστών να 
ελέγξουν το κίνημα. 


Ἡ ραγδαία ανάπτυξη του συνδικαλιστικού κινήματος οδήγησε τη βρετανική αποικιακή 
κυβέρνηση να ενδιαφερθεί γενικότερα για τις συνθήκες εργασίας και τις εργασιακές σχέσεις 
στην Κύπρο. Η ρύθμιση και η καθοδήγηση της ανάπτυξης και των δραστηριοτήτων των 


συντεχνιών στα “σωστά” κανάλια ήταν και αίτηµα τμήματος της τοπικής αστικής τάξης, όπως 
φαίνεται γενικά µέσα απὀ το δεξιό Τύπο αλλά και ειδικότερα µέσα απὀ το κείµενο του Ν. Κ 
Λανίτη “Ὁ συνδικαλισμός και η παροχή κοινωνικών υπηρεσιών στην Κύπρο”. αγγλική έκδοση 
1940. Το πιο προοδευτικό τµήµα τῆς αστικής τάξης θεωρούσε ότι οι συντεχνίες ήρθαν για να 
μείνουν και ότι θα έπρεπε να δημιουργηθεί νοµικό πλαίσιο που θα διέπει τη δραστηριότητα 
τους. Τον ίδιο χρόνο ήρθε στην Κύπρο ο ΤΝ. 1. ΠιΙ! ὡς εργατικός σύμβουλος της κυβέρνησης, 
για να ετοιμάσει µια έκθεση µε θέµα τα εργατικά προβλήματα στο νησί. Στη βάση αυτής της 
έκθεσης ακολούθησε η ίδρυση του Τµήµατος Εργασίας (που εξελίχτηκε µετά την Ανεξαρτησία 
στο Ὑπουργείο Εργασίας), η τροποποίηση του Περί Συντεχνιών Νόμου και η θέσπιση άλλων 
δυο νόμων το 1941: του Περί Κατώτατων Ημερομισθίων και του Περί Εργατικών Διαφορών 
(συμφιλίώὠση, διαιτησία και έρευνα). Διορίστηκε ένας Διοικητής Εργασίας, δυο γραφείς, δυο 
Επιθεωρητές Εργασίας, ένας Έφορος Σωντεχνιών, ένας κλητήρας και ένας Σύνδεσμος µε το 
Στρατό για την απασχόληση των πολιτών. 


Το 1941 πραγματοποιείται και η δεύτερη απόπειρα δημιουργίας κεντρικού συνδικαλιστικού 
οργάνου στη Λευκωσία. Συμμετείχαν 194 αντιπρόσωποι από 66 συντεχνίες. Όμως αυτή τη 
δεύτερη συνδιάσκεψη δεν τη συγκάλεσε η επιτροπή τῆς πρώτης συνδιάσκεψης, αλλά µια άλλη 
πενταµελής επιτροπή που εκλέγηκε από παγκύπρια σύσκεψη τῶν συντεχνιών στη Λεμεσό. Και 
τα πέντε µέλη της επιτροπής αυτής ήταν στελέχη της Αριστεράς και του καινούργιου της 
μαζικού πολιτικού σχήματος, του ΑΚΕΛ, που είχε ιδρυθεί μερικούς µήνες πριν. Η δεύτερη 
παγκύπρια συνδιάσκεψη, πέρα από τα θέµατα των νέων εργατικών νομοσχεδίων και της 
κυβερνητικής πολιτικής και τις επιπτώσεις του πολέμου πάνω στους εργαζόµενους, ασχολήθηκε 
και µε οργανωτικά θέµατα εκλέγοντας ]7”μελή Παγκύπρια Συωντεχνιακή Επιτροπή (ΠΣΕ). 
Ασκήθηκε κριτική στα κυβερνητικά νοµοσχέδια και αναλήφθηκε η πρωτοβουλία για τη 
µεταρρύθµισή τους. Αποφασίστηκε η συνέχιση του αγώνα για την πάταξη της μαύρης αγοράς 
και η ενεργή συµµετοχή της εργατικής τάξης στον αντιφασιστικό αγώνα. Από οργανωτικής 
πλευράς αποφασίστηκε η οργάνωση των εργατών κατά επιχείρηση και η εντατικοποίηση της 
προσπάθειας για την οργάνώση των γυναικών, των αγροτικών εργατών και των Τουρκοκυπρίων. 


Το ξέσπασμα του πολέμου το 1939 προκάλεσε τεράστιο κύμα ανεργίας στην Κύπρο. Σε 
συνδυασμό µε την αὐξηση τῶν τιμών, που προκάλεσε την χρεωκοπία πολλών μικρομεσαίων 
επιχειρήσεων, το Κλείσιμο των περισσοτέρων μεταλλείων της Κύπρου οδήγησε πολλούς 
εργαζόμενους στην πείνα. Μέσα σε αυτά τα πλαίσια, το εργατικό κίνηµα απαίτησε απὀ την 
κυβέρνηση “ψουμίν τζιαι δουλειά”, µέσα από ανακουφιστικά κυβερνητικά έργα. Οι µαχητικές 
διαδηλώσεις οδήγησαν σε αστυνομική βία και συλλήψεις, απεργίες αλληλεγγύης και άλλες 
διαδηλώσεις που εξανάγκασαν την κυβέρνηση να αναλάβει κάποια προσωρινά ανακουφιστικά 
έργα. Συνολικά την περίοδο 1940-41 πραγµατοποιήθηκαν 47 απεργίες µε συμμετοχή 3000 
εργατών. Το 1940 ξεκίνησε απεργία στα Δημόσια Έργα που είχαν αυξηθεί σηµαντικά εξαιτίας 
των στρατιωτικών αναγκών που προέκυψαν λόγω του πολέμου. Το 1941] οι οικοδόµοι του 
Στρατιωτικού Νοσοκομείου 57, απέργησαν, συγκρούστηκαν µε τους απεργοσπάστες και 
κέρδισαν το οχτάωρο και για τους κυβερνητικούς. Τον ίδιο χρόνο οι υποδηµατεργάτες της 


Λευκωσίας πέτυχαν την οριστική κατάργηση της κατ' αποκοπή εργασίας (δουλειάς µε το 
κομμάτι) και την εφαρµογή του οχταώρου. 


Ἡ ραγδαία αύξηση τῶν στρατιωτικών και δημοσίων έργων κατά τη διάρκεια του πολέμου έδωσε 
καινούργια πνοή στην κυπριακή εργατική τάξη δίνοντάς της την ευκαιρία να διεξάγει νέους 
σημαντικούς αγώνες τόσο για µισθολογικές αυξήσεις, όσο και για εργασιακά δικαιώµατα. Το 
1946 υπήρχαν σχεδόν 100 000 υπάλληλοι (5δύο των εισοδηµατιών). Από αυτούς δθφο εργαζόταν 
εκτός γεωργίας και 2500 στη βιομηχανία και τις επιδιορθώσεις. Το ανεκτικότερο Κλίμα µέσα από 
την ευρύτερη φιλελευθεροποίηση του αποικιακού καθεστώτος επέτρεψε στη συντεχνιοποίηση 
να εξελιχθεί ραγδαία µε το συνολικό αριθµό των συντεχνιών να τριπλασιάζεται και τον αριθµό 
των µελών τους να εξαπλασιάζεται απὀ το 1939 στο 1945. Το Δεκέμβρη του 1942 
πραγματοποιήθηκε παγκύπρια απεργία στα στρατιωτικά έργα µε συµµετοχή δ000-10 000 
εργατών. Η απεργία πέτυχε κάποιες άµεσες µισθολογικές αυξήσεις, αλλά πιο ουσιαστικά 
αποτέλεσε επίδειξη δύναμης προς την αποικιακή κυβέρνηση που προχώρησε σε επιχορηγήσεις 
στις τιµές βασικών προϊόντων και στο διορισμό επιτροπής τιµαρίθµου για να ετοιμάσει 
αναλυτικές εισηγήσεις στην κυβέρνηση. Το Μάη του 1943 η ΠΣΕ κατέθεσε αναλυτική έκθεση 
στην επιτροπή τιµαρίθµου της κυβέρνησης µε συγκεκριμένες προτάσεις και τον Οκτώβρη του 
1943 προχώρησε σε παναπεργία για να ασκήσει πίεση πάνω στην κυβέρνηση. Η απεργία 
επηρέασε περισσότερους από 20 000 εργάτες. 


Το Φεβράρη του 1944 η ΠΣΕ καταθέτει αιτήµατα αυξήσεων στη βάση του τιµάριθµου, τα οποία 
απορρίπτονται από την κυβέρνηση. Με προκήρυξή της στις 8/2/1944 καλεί την εργατική τάξη 
και το λαό σε συστράτευση. "Ἐμπρός λοιπόν για την τρίτη φάση του αγώνα που θα µας δώσει 
την πλήρη προσαρμογή των µεροκαµάτων στον τιμάριθµο και την άµεση εφαρµογή των 
εισηγήσεων µας για την λύση του επισιτιστικού προβλήματος...Σύνθηµα µας λοιπόν ας είναι 
αυτές τις µέρες ένα και µόνον. Εμπρός για την εξασφάλιση του ψωμιού µας, των παιδιών µας, 
του ψωμιού των παιδιών και της γυναίκας του στρατιώτη. Ζήτω ο αγώνας του λαού.’ Η απεργία 
της ἵης Μαρτίου 1944 κράτησε 24 µέρες και υπήρξε η πιο σηµαντική µάχη του κυπριακού 
εργατικού κινήματος. Ἐεκίνησε από τους εργάτες στα δηµόσια έργα, αλλά σύντομα 
δημιουργήθηκε κίνηµα αλληλεγγύης σε παγκύπρια βάση, οργανώθηκαν έρανοι για τους 
απεργούς και Κλιµακώθηκε µε παναπεργία και μαζικές συγκεντρώσεις. Έτσι κατακτήθηκε το 
1944 η Αυτόματη Τιµαριθµική Αναπροσαρμογή (ΑΤΑ), που συνδέει ακόµα τις αυξήσεις στις 
τιµές των προϊόντων µε αυξήσεις στοὺς μισθούς. 


΄ 


Η διάσπαση του εργατικού κινήματος σε ιδεολογική και εθνοτική βάσ 


Οι ιδεολογικές και οἱ εθνοτικές διαφορές υπήρχαν από το ξεκίνημα του εργατικού κινήματος. 
Όμως ὡς τα µέσα της δεκαετίας του 19460 δεν ήταν αρκετά έντονες ώστε να προκαλέσουν 
διάσπαση. Η ενότητα της εργατικής τάξης έμπαινε ὡς επιτακτική προτεραιότητα και εμπόδιζε 
την εσωτερική σύγκρουση. Για παράδειγµα µια συντεχνία εθνικοφρόνων, που συστάθηκε από 
απεργοσπάστες το 1926, διαλύθηκε λίγα χρόνια αργότερα. Τη δεκαετία του 1930 το 
αντικομμουνιστικό κλίμα που επικρατούσε στην κυπριακή κοινωνία δεν φαίνεται να πέρασε 
στην εργατική τάξη. Οι κομμουνιστές εξελίχτηκαν σε άτυπους ηγέτες του εργατικού κινήματος 
και καθοδηγούσαν πολιτικά τη δράση του. Όμως η δεκαετία του 19460 ήταν η εποχή των 
μεγάλων πολιτικών συγκρούσεων ανά το παγκόσμιο. Πέρα απὀ τον ταξικό αγώνα, ο 
αντιφασιστικός και ο αντιαποικιακός αγώνας δημιούργησαν καινούργια πλαίσια πολιτικής 
αντίληψης και δράσης. Στην Ἑλλάδα ξεκίνησε υπόγεια ο εμφύλιος πόλεμος μεταξύ των 
ανταρτών του ΕΑΜ / ΕΛΑΣ από τη µια και της φιλοδυτικής εθνικόφρονος δεξιάς από την άλλη. 
Ἡ Ευρώπη ολόκληρη αποτέλεσε πεδίο πολιτικής και ιδεολογικής σύγκρουσης μεταξύ 
αντιστασιακών οργανώσεων, αγγλοαμερικανικού και σοβιετικού στρατού παραμονές τῆς ήττας 
της ναζιστικής Γερμανίας. Στη Μέση Ανατολή οι αντιαποικιακές κινητοποιήσεις έγιναν 
εντονότερες. Στην Κύπρο το καινούργιο μαζικό σχήμα της κομμουνιστικής Αριστεράς, το 
ΑΚΕΛ, µέσα από την πολιτική του Λαϊκού Μετώπου κέρδισε δυο από τους πέντε δήµους στις 
εκλογές του 1943 και εξελίχθηκε σε εν δυνάµει κυρίαρχη πολιτική δύναμη. Ταυτόχρονα η 
ἐκκλησή του στην κυπριακή εργατική τάξη να συστρατευτεί στον αντιφασιστικό αγώνα οδήγησε 
πολλούς Κύπριους (Ε/κ και Τ/«) να ενταχτούν στο βρετανικό στρατό[. 


Ἡ ίδρυση του ΑΚΕΛ ὡς µετωπικού και νόμιμου πολιτικού σχήματος του Κομμουνιστικού 
Κόμματος Κύπρου µε γραμμή την εθνική αυτοδιάθεση. που στις συνθήκες της Κύπρου 
ερµηνευόταν ως ένωση µε την Ἑλλάδα, σηματοδοτεί την ολοκληρωτική επικράτηση του 
εθνικισμού στην ελληνοκυπριακή κοινότητα. Όμως ο ελληνοκυπριακός εθνικισμός της 
δεκαετίας του 1940 ήταν ακόµα ήπιος σε σχέση µε αυτόν τῶν επόμενων δεκαετιών. Διαλεκτικά 
η κυριαρχία του εθνικιστικού πολιτικού πλαισίου δράσης στην ελληνοκυπριακή κοινότητα 
προκάλεσε και την εμφάνιση του τουρκοκυπριακού εθνικισμού µε βασικό σύνθημα την 
αποτροπή της Ένωσης και µέσο το διαχωρισμό τῶν κοινοτήτων στην Κύπρο και στο κοινῶνικο- 
οικονομικό πεδίο. 


Οι πρώτες τουρκικές συντεχνίες εμφανίζονται το 1942 και η εμφάνισή τους συμπίπτει µε την 
οργάνωση του ΑΚΕΛ και µε την άνοδο του εθνικοαπελευθερωτικού κινήματος. Ἠταν όμως 
πολύ αδύναµες τόσο αριθμητικά όσο και οργανωτικά. Οι περισσότεροι Τουρκοκύπριοι εργάτες 
συνέχισαν να είναι µέλη της ΠΣΕ-ΠΕΟ. Παρόλ’ αυτά η ΠΣΕ-ΠΕΟ δεν κατάφερε να εξελιχθεί σε 
δικοινοτική συνδικαλιστική οργάνώση, καθώς σύμφωνα µε τον ΏὉὐγέτη του αριστερού 
συνδικαλιστικού κινήματος Αντρέα ῥΖιαρτίδη: "Ὑποτιμούσαμε την ανάγκη αισότιµης 
μεταχείρισης τῶν Τ/κ µέσα στο συνδικαλιστικό κίνηµα...τα περισσότερα απὀ τα καταστατικά 
των συντεχνιών µας δεν είχαν μεταφραστεί ποτέ στα τούρκικα για την εξυπηρέτηση των 


Τούρκων µελών τοὺς...τα φυλλάδια επίσης, σπανιότατα μιλούσε Τούρκος ομιλητής (σε συνέδρια 
και) σπανιότατα γινόταν μετάφραση των εισηγήσεων ή τῶν αποφάσεων στα τούρκικα.” 


Τη δεκαετία του 1940 όμως ήταν η ιδεολογική σύγκρουση Αριστεράς και Δεξιάς που 
κυριαρχούσε και ήταν αυτή που προκάλεσε τη βασική διαίρεση του συνδικαλιστικού κινήματος. 
Η ΠΣΕ, που δημιουργήθηκε µε τη δεύτερη συνδιάσκεψη των συντεχνιών, τάχθηκε ανοιχτά µε το 
ΑΚΕΛ στις δημοτικές εκλογές του 1943 και αυτό προκάλεσε τη δυσαρέσκεια κάποιων εργατών 
που προχώρησαν στη δηµιουργία των Νέων Συντεχνιών το 1944. Η δηµιουργία των Νέων 
Συντεχνιών ενθαρρύνθηκε και προωθήθηκε από το Κυπριακό Εθνικό Κόμμα (ΚΕΚ). Το 
ενδιαφέρον στοιχείο ήταν ότι παρά την ελληνοχριστιανική τους πολιτική γραµµή, οι Νέες 
Συντεχνίες είχαν στα πρώτα τους συνέδρια και συμμετοχή Τουρκοκυπρίων αντιπροσώπων από 
τις νεοϊδρυθείσες τουρκικές συντεχνίες. Βέβαια αυτό δεν κράτησε και πολύ διότι σταδιακά η 
εθνοτική πολιτική σύγκρουση άρχισε να περιορίζει τα περιθώρια συνεργασίας των εργατών από 
τις δυο βασικές κοινότητες τῆς Κύπρου. Όμως οι Παλιές Συντεχνίες (ΠΣΕ-ΠΕΟ) διατήρησαν 
καλές σχέσεις µετις τούρκικες συντεχνίες και προχώρησαν στην ίδρυση τουρκικού γραφείου για 
τους Τουρκοκύπριους εργάτες µέλη της ΠΕΟ. Το 1954 η ΠΕΟ είχε 2500 Τουρκοκύπριους 
εργάτες και το 1955 3000, σε σύγκριση µε 740 και 2214 που ήταν τα µέλη των τουρκικών 
συντεχνιών αντίστοιχα. Οι Τουρκοκύπριοι εργάτες δεν έδειξαν ενθουσιασμό για το ξεχωριστό 
κίνηµα πριν το 1956, παρόλο που η Ένωση ήταν ένας από τους στόχους που προωθούσαν τόσο 
οι Παλιές όσο και οι Νέες Συντεχνίες. 


Ενώ οι Παλιές Συντεχνίες αυτοπροσδιορίζονταν ὡς ταξικές οργανώσεις, οι Νέες Σοντεχνίες 
αυτοπροσδιορίζονταν ὡς εθνικές οργανώσεις. Αυτή ήταν η βασική ιδεολογική διαίρεση του 
συνδικαλιστικού κινήματος τη δεκαετία του 1940, που ήταν η δεκαετία τῆς μεγαλύτερης του 
δύναμης. Και αυτή η ιδεολογική διαίρεση ήταν εμφανής στις συζητήσεις και στις εκδηλώσεις 
που οργανώνονταν -- διαλογικές συζητήσεις και µαθήµατα στην Αριστερά, άρθρα και διαλέξεις 
στην Δεξιά. Ενώ η Αριστερά έδινε έµφαση στην ταξική και υλιστική διαπαιδαγώγηση των 
εργατών, η Δεξιά έδινε έµφαση στην εθνική και αντικομμουνιστική διαπαιδαγώγηση των 
εργατών. 


Η σύγκρουση Στάλιν -- Τρότσκυ για την πολιτική που θα ακολουθούσε η Σοβιετική κυβέρνηση 
στη Ρωσία τη δεκαετία του 1930 είχε αντίκτυπο και προεκτάσεις στα κομμουνιστικά εργατικά 
κινήματα ανά το παγκόσμιο. Έτσι και στην Κύπρο ιδρύθηκε ένα μικρό Τροτσιστικό Κόμμα, που 
δρούσε παράλληλα µε το ΚΚΚ µέσα στο συνδικαλιστικό κίνηµα. Οι Τροτσκιστές έπαιρναν 
συχνά πιο ριζοσπαστικές θέσεις στη µελέτη των αιτημάτων και κατηγορούνταν συχνά για 
εξτρεµισµό. Πέρα όµως απὀ τις ιδεολογικές διαφορές υπήρχαν και κοινῶωνικο-πολιτικές 
διαφορές, όπως φαίνεται απὀ το ζήτημα της συστέγασης των συντεχνιών. Διαιρέσεις δηλαδή στο 
εσωτερικό της εργατικής τάξης της Κύπρου όσον αφορούσε το στάτους του κάθε κλάδου και της 
συνδικαλιστικής του ὈὨγεσίας. Οι επίτροποι παραδείγματος χάριν της συντεχνίας των 
εμποροὐπαλλήλων δεν αποδέχονταν τη συστέγαση µε τους εργάτες της οικοδομικής 
βιομηχανίας ή µε τους υποδηµατεργάτες, ενώ η συντεχνία των τυπογράφων ήθελε να έχει δικό 


της ξεχωριστό οίκηµα. Αυτό ήταν θέµα της συγκεκριμένης συνδικαλιστικής ηγεσίας που 
υπολόγιζε ότι µε τη συστέγαση ίσως να έχανε ορισμένα προνόμια. 


Ῥέβαια τελικά η συστέγαση τῶν συντεχνιών προχώρησε και οι γενικές συντεχνίες ΠΕΟ και ΣΕΙ. 
καταφέραν να συγκροτηθούν ὡς παγκύπριες και πολυκλαδικές οργανώσεις. Όμως οι κοινῶνικο- 
πολιτικές διαφορές παρέμειναν, όπως φάνηκε αργότερα µε τη δημιουργία ξεχωριστών κλαδικών 
συντεχνιών των δημοσίων υπαλλήλων, των δασκάλων και των καθηγητών, των τραπεζικών, των 
καταστηµαταρχών κτλ. Ποια ήταν όµως η λογική πίσω απὀ τη δράση των συνδικαλιστικών 
οργανώσεων; Ο Ζιαρτίδης λόγου χάριν αναφέρει ότι διδάχτηκε από τον Πλουτή Σέρβα, ηγέτη 
του ΑΚΕΛ και δήμαρχο Λεμεσού, πώς διεξάγονται οἱ εργατικοί αγώνες µέσα απὀ την οργάνωση 
της συντονιστικής επιτροπής, την υποβολή τῶν αιτημάτων γραπτώς προς τους εργοδότες και τη 
διεξαγωγή διαλόγου (συλλογικών διαπραγματεύσεων) µαζί τους, ανεξάρτητα από το αν θα γίνει 
απεργία ή όχι. Ότι το βασικό είναι να κερδιθεί η κοινή γνώμη µε το µέρος των απεργών και ότι 
είναι απαραίτητη προὐπόθεση να υποστηριχτεί η απεργία µέσα απὀ τη δηµιουργία ειδικού 
απεργιακού ταμείου. 


Με το τέλος του παγκοσμίου πολέμου το 1945, κατά τη διάρκεια του οποίου το συνδικαλιστικό 
κίνηµα είχε σημαντικές επιτυχίες, οι Αρχές είχαν την ευχέρεια να προχωρήσουν στην καταστολή 
του εργατικού κινήματος µε στόχο την πολιτική του εξουδετέρωση. Με βάση διάφορα άρθρα 
του Ποινικού Κώδικα προσήψαν συνολικά 15 κατηγορίες ενάντια στους 18 συντεχνιακούς 
ηγέτες, που συνέκλιναν όλες σε ένα κοινό σηµείο: ότι οι κατηγορούμενοι µε διάφορες πράξεις 
τους σκόπευαν “προς προαγωγή στασιαστικής προθέσεως να διεγείρουν το µίσος και να 
αποπειραθούν να προκαλέσουν την αλλαγή δια µη νομίµμων µέσων της καθεστηκυίας τάξεως 
στην Κύπρο”. Παρά τις αντιδράσεις του συνδικαλιστικού κινήματος το αποικιακό δικαστήριο 
βρήκε τους εργατικούς ηγέτες ένοχους “ότι προσπαθούν να οδηγήσουν τες µάζες στον δρόµο 
της συνωμοσίας και τής επανάστασης” (για να) “ανατρέψουν το υφιστάμενο καθεστώς και να 
εγκαθιδρύσουν σοσιαλιστικό κράτος µε βάση την Μαρξιστική θεωρία” και διέταξε τη φυλάκισή 
τους. Η υπεράσπιση µάταια επιχειρηµατολόγησε ότι “η λέξη επανάσταση δεν σηµαίνει πάντα 
την ένοπλη εξέγερση” και ότι “την χρήση βίας η εργατική τάξη την χρησιμοποιεί µόνο όταν 
κερδίσει την λαϊκή ετυμηγορία και η αστική τάξη αρνηθεί να παραδώσει την εξουσία”. Μάταια 
επίσης επιχειρηµατολόγησε ότι η παρούσα ιµπεριαλιστική κυβέρνηση δεν ήταν δημοκρατική και 
άρα είχαν δικαίώμα οι κατηγορούμενοι να την πολεμούν, ότι “οι κατηγορούμενοι 
αποδοκιµάζουν το κεφαλαιοκρατικό σύστηµα που επιτρέπει την εκμετάλλευση ανθρώπου από 
άνθρωπο και το οποίο κατά τη διάρκεια του πολέμου, ενώ εκατομύρια άνθρωποι έχυναν το αίμα 
τους υπέρ της Δημοκρατίας επέτρεψε σε ορισμένους ανθρώπους να συσσωρεύουν περιουσίες 
εκμεταλλευόμενοι τις οικογένειες τῶν πολεμιστών και των εργατών τῶν µετόπισθεν...ουδέποτε 
συνωµότησαν, ουδέποτε απέκρυψαν τους σκοπούς και τις αρχές τους τουναντίον εφρόντιζαν να 
δίδουν σε αυτές τη µεγαλύτερη δημοσιότητα”. Ο Ζιαρτίδης στην απολογία του αναφέρθηκε στη 
Διακήρυξη του Ατλαντικού, µε την οποία οι Συμμαχικές Δυνάμεις όρισαν ὡς σκοπούς του 
πολέμου την ελευθερία των λαών και τη δημοκρατία. “Δεν πταίοµεν εμείς αν επιστεύσαµεν σε 
αυτές τις αρχές. Πταίουν εκείνοι που υποκρινόµενοι τις έδωσαν ὡς σκοπούς του πολέμου...Δεν 


πρέπει να µας επιβληθεί καµιά ποινή. Αλλά αν το δικαστήριο βρει ότι είναι υποχρεώμένο να µας 
τιμωρήσει τότε δεν είναι εµάς που τιμωρεί αλλά πλήττει τις αρχές εκείνες τις οποίες έχουµε 
προηγουμένως αναφέρει”. Τελικά, λόγω μαζικών κινητοποιήσεων της εργατικής τάξης στην 
Κύπρο αλλά και λόγω της αλληλεγγύης από τις αγγλικές συντεχνίες και μερίδα του κυβερνώντος 
εργατικού κόμματος στη Βρετανία, η αποικιακή κυβέρνηση απελευθέρωσε όλους τους 
εργατικούς ηγέτες ένα χρόνο µετά, πριν δηλαδή τη λήξη τῆς ποινής τῶν περισσοτέρων. 


ΗἩ σύγκρουση Αριστεράς (ΑΚΕΛ/ΙΣΕ-ΠΕΟ/ΕΑΚ) και Δεξιάς (ΚΕΚ/ΣΕΚ/ΠΕΚ) κορυφώθηκε 
προς το τέλος της δεκαετίας του 1940 µε αναφορές και στον Ψυχρό Πόλεμο αλλά και στον 
εμφύλιο πόλεμο στην Ελλάδα. Η µη στήριξη της Δεξιάς προς τους φυλακισμένους εργατικούς 
ηγέτες της ΠΣΕ-ΠΕΟ ήταν ενδεικτική της έντασης και του βάθους που είχε τότε η 
αντιπαράθεση. Αυτή η αντιπαράθεση δεν ήταν µόνο πολιτικο-ιδεολογική αλλά πιο σηµαντικά 
και κοινωνικο-οικονοµική. Τότε ήταν η εποχή του “οικονομικού πολέμου”, όπου οι δεξιοί 
εργοδότες δεν προσλάµβαναν αριστερούς εργάτες και οι αριστεροί δεν ψώνιζαν απὀ δεξιούς 
µπακάληδες. Το 1945 ήταν η χρονιά που η σύγκρουση αυτή έφτασε στο απόγειο της µε τις 
µεγάλες απεργίες των οικοδόµων και τῶν μεταλλωρύχων. Σύμφωνα µε την ΠΕΟ, στις 
δικοινοτικές αυτές απεργίες Ὁηὐ ἴδια και η τούρκικη συντεχνία ΚΤΙΒΚ ηγήθηκαν της 
αγωνιζόµενης εργατικής τάξης της Κύπρου, ενώ η ΣΕΚ τάχθηκε µε τους εργοδότες και έστελλε 
τα µέλη της να δουλέψουν ὡς απεργοσπάστες. Σηµειώθηκαν βίαιες συγκρούσεις και υπήρχαν 
θύματα, τραυματίες και συλλήψεις, όταν η αποικιακή αστυνομία άνοιξε πυρ κατά των απεργών. 
Σύμφωνα µε τη ΣΕΚ., τα εργατικά αιτήµατα που έθεσε η ΠΕΟ ήταν κάλυψη για τους 
πραγματικούς στόχους των κομμουνιστών, που ήταν ο αποκλεισμός της ΣΕΚ απὀ τους δυο 
βασικούς κλάδους - οικοδοµές και μεταλλεία - και κατ' επέκταση η κυριαρχία της ΠΕΟ στην 
κυπριακή εργατική τάξη ὡς πρώτο βήμα για τη δηµιουργία σοβιετικού κράτους στην Κύπρο. 


Οι απεργίες των μεταλλωρύχων και των οικοδόµωῶν το 19458 


Οι συνθήκες εργασίας στα μεταλλεία ήταν πολύ άσχηµες και τα µεροκάµατα χαμηλά. Δεν 
υπήρχαν άδειες ανάπαυσης ή πληρωμένες αργίες. Όταν το 1947 οι εργάτες απείχαν απὀ την 
εργασία τους για να γιορτάσουν την Πρωτομαγιά, η εταιρεία σε αντίποινα έκλεισε το μεταλλείο 
κηρύσσοντας λοκ-αουτ για 3 μέρες. Οι μεταλλωρύχοι έµεναν σε μικροσκοπικά δωμάτια της 
Κυπριακής Μεταλλευτικής Εταιρείας στη Σκουριώτισσα -- Μαυροβούνι -- Ξερό στριμὠγμένοι µε 
τις οικογένειές τους. Ἡ απεργία ξεκίνησε λόγω της απόρριψης των αιτημάτων των 
συνεργαζόμενων συντεχνιών της ΠΕΟ και της ΚΤΙΒΚ από την εργοδοσία. Τα αιτήµατα αυτά 
αφορούσαν «ὠράριο, αυξήσεις μισθών, όρους εργολαβιών, υπερωρίες, αργίες, ιατρική 
περίθαλψη. Στις 15 του Γενάρη του 194δ ομόφωνα οι μεταλλωρύχοι αποφάσισαν να 
μετατρέψουν την προειδοποιητική απεργία τους, που έληγε στις 19 του µήνα, σε απεργία 
διαρκείας. 


Σύμφωνα µε την ΠΕΟ, στις 23 του µήνα εκδηλώνεται καλά οργανωμένη και προμελετηµένη 
απεργοσπαστική συνωμοσία (µε τη συμμετοχή και της ΣΕΚ). Κατάφεραν στην πρώτη τους 
προσπάθεια να βρουν 2ἱ απεργοσπάστες και µε τη συνοδεία ισχυρής αστυνομικής δύναμης τούς 
πήγαν στο μεταλλείο, αλλά οι απεργοί δεν επέτρεψαν στην αστυνομία να περάσει. Αυτή για να 
ανοίξει το δρόµο άρχισε να πυροβολεί εναντίον των απεργών, που υπερασπιζόµενοι τον αγώνα 
τους όρμησαν µπροστά και έδωσαν σκληρή µάχη µε την αστυνομία, ενώ άλλοι ξυλοκόπησαν 
αστυνομικούς και απεργοσπάστες. Ακολούθως κηρύχτηκε νέα 24ωρη παναπεργία στις 6 του 
Μάρτη. Δυο μέρες αργότερα οἱ απεργοί στην αποβάθρα προσπάθησαν να αποτρέψουν τους 
απεργοσπαστες και η αστυνομία απροειδοποίητα άρχισε να πυροβολά. Οι γυναίκες των απεργών 
αψηφώντας τη ζωή τοὺς όρμησαν ενάντια στους αστυνομικούς και τους πήραν τα όπλα για να 
µην υπάρξει άλλο αιματοκύλισμα. Στις 16 του Μάρτη δέκα εργάτριες σταμάτησαν µε ξύλα και 
πέτρες το τραίνο στο µέσο τῆς διαδρομής Μαυροβουνιού-Ξερού, ποὺ μετέφερε κενά βαγόνια 
και 5-6 απεργοσπάστες. 


Σύμφωνα µετη ΣΕΚ. µε την κήρυξη τῆς απεργίας άρχισε ταυτόχρονα και µια προπαγανδιστική 
δυσφηµιστική εκστρατεία σε βάρος της από µέρους της ΠΕΟ και ολόκληρου του 
κομμουνιστικού μηχανισμού µε τη διάδοση φημών ότι δήθεν οι Νέες Συντεχνίες θα προµήθευαν 
την ΚΜΕ. µε 400 απεργοσπάστες. Έτσι εξέδωσε ανακοίνωση στην οποία έλεγε ότι “παρόλο ότι 
συμπαθούµε τον απεργιακό αγώνα σας εντούτοις µε λύπη µας σας πληροφορούμε ότι δεν είµεθα 
διατεθειμένοι να ενισχύσουµε υλικά εργάτες που βρίσκονται κάτω απὀ την αντεργατική 
καθοδήγηση της ΠΕΟ η οποία πολεμά µε τον πιο απάνθρωπο και αντιεργατικό τρόπο τους 
εργάτες των συντεχνιών µας και ζητά να τους καταδικάσει στην πείνα κηρύσσοντας απεργίες 
που στρέφονται όχι ενάντια στους εργοδότες αλλά ενάντια στους νεοσυντεχνιακούς για να 
διωχτούν από την δουλειά”. Η ΣΕΚ ὡς το θύμα συντονισµένης βίας εκ µέρους των απεργών της 
ΠΕΟ απευθύνθηκε στη συνέχεια στις Αρχές και κατείγγειλε τους εκφοβισμούς που δέχονταν τα 
µέλη τῆς και τη φίμωση του Τύπου από πλευράς της ΠΕΟ µε οδηγίες προς τη συντεχνία 


τυπογράφων να αρνούνται να τυπώνουν εφημερίδες µε δημοσιεύματα που ήταν αντίθετα προς 
τις απόψεις του ΑΚΕΛ. 


Ενδεικτική του κλίματος πολιτικής πόλωσης που επικράτησε είναι η απεργία των μεταλλωρύχων 
που εξελίχθηκε σε µια σύγκρουση Αριστεράς και Δεξιάς. Ο αρχιεπίσκοπος Μακάριος Β' µε 
εγκύκλιο του στις 20/3/1948 καλεί το λαό να τερματίσει την απεργία του, αλλά αγνοείται από 
τους απεργούς που συνεχίζουν τον αγώνα τους. Στις 20 του Απρίλη έφτασε στην Κύπρο ο 
Αμερικανός διευθυντής της ΚΜΕ Μαντ και άρχισε αµέσως διαπραγματεύσεις µετους απεργούς, 
στις οποίες εµπλάκηκε και η αποικιακή κυβέρνηση. Η τετράµηνη απεργία στην ΚΜΕ. έληξε µε 
συμφωνία στις 14 και τελικό κλείσιμο στις 16 Μαΐου 1948. Σύμφωνα µε την ΠΕΟ, µε την 
απεργία οἱ μεταλλωρύχοι της ΚΜΕ πέτυχαν οικονομικά ὠφελήματα που ικανοποιούσαν το 335060 
των αρχικών τους αιτημάτων και το λαϊκό κίνηµα βγήκε από αυτή την αναμέτρηση νικητής και 
άντλησε μεγάλα διδάγµατα ταξικής πάλης στον απεργιακό αγώνα. Λίγο καιρό µετά την απεργία 
η ΚΜΕ φοβούμενη νέες ανωμαλίες στις δουλειές τῆς ικανοποίησε σχεδόν όλα τα αιτήµατα που 
είχαν υποβληθεί. Αντίθετα, σύμφωνα µε τη ΣΕΚ. το όργιο τρομοκρατίας και βίας δεν απέδωσε τ' 
αναμενόμενα αποτελέσµατα, καθώς η απεργία στην ΚΜΕ, έκλεισε µε ασήμαντα οικονομικά 
οφέλη αλλά και λιγότερα κομματικά οφέλη, που ήταν ο σημαντικότερος στόχος της 
κομμουνιστικής συντεχνιακής και κομματικής ηγεσίας. 


Τον Αύγουστο του 1948 έληγε η συλλογική σύμβαση των οικοδόµων και η συντεχνία τους 
υπέβαλε απὀ τις 20 του Μάη αιτήµατα αυξήσεων στα µίνιµουμ µεροκάµατα, αύξησης της 
συνδρομής στις συντεχνιακές Κοινωνικές ασφαλίσεις, αποζηµίώσης σε περίπτωση βροχής ἠ 
κακοκαιρίας. Ο Σύνδεσμος Εργολάβων Οικοδοµών υπέβαλε αξίωση να καταργηθεί άρθρο 
προηγούμενης σύμβασης για την πρόσληψη εργατών (µόνο απὀ την ΠΕΟ) και να επιτραπεί 
στους εργολάβους να δίνουν ὑπεργολαβίες Σύμφωνα µε την ΠΕΟ, οι Νέες Συντεχνίες 
πρωτοστατούσαν τότε στους απεργοσπαστικούς αγώνες και επομένως τα µέλη τους, που ήταν 
στην πλειοψηφία τοὺς απεργοσπάστες, “δεν είχαν κανένα δικαίωµα δουλειάς στις οικοδομές”. Η 
“ελεύθερη” πρόσληψη που ζητούσαν οι εργολάβοι θα τους άφηνε ελεύθερα χέρια να κάνουν 
στην επιλογή διακρίσεις σε βάρος της ΠΕΟ. Σύμφωνα µε τη ΣΕΚ η απεργία πρου 
τροχιοδρομούνταν από την ΠΕΟ είχε ὡς στόχο την εξόντωση της ΣΕΚ. Σε µια προσπάθεια να 
ξεπεραστούν οι διαφορές μεταξύ τῶν δύο συντεχνιακών οργανώσεων των οικοδόµωῶν και της 
ΠΕΟ-ΣΕΚ πραγματοποιήθηκε µε τη μεσολάβηση του Διοικητή Εργασίας σύσκεψη στο γραφείο 
του στις 23 Αυγούστου, τρεις µέρες πριν από την κήρυξη της απεργίας. Η εισήγηση της ΠΕΟ 
ήταν οι δύο συντεχνίες να καλούν τα εργαζόµενα στην ίδια δουλειά µέλη τοὺς σε μικτή Γενική 
Συνέλευση των ενδιαφερομένων εργατών, η απόφαση της οποίας να είναι τελεσίδικη (δηλαδή 
δεδομένης τότε της πλειοψηφίας τῶν µελών της ΠΕΟ η εκλογή τῆς επιτροπής και η τελεσίδικη 
απόφαση της Γενικής Συνέλευσης θα ήταν πάντοτε εκείνη που ευνοούσε η ΠΕΟ). Αν οι πιο 
πάνω όροι γίνονταν αποδεχτοί, η ΠΕΟ δεχόταν να αποσύρει τον όρο του κλόουζ σιοπ και να 
συζητήσει τον πρακτικό τρόπο πρόσληψης των εργατών στη δουλειά. Η ηγεσία της ΣΕΚ είδε 
την πρόταση της ΠΕΟ ὡς τακτικό ελιγμό και διακατεχόµενη απὀ καχυποψία και επηρεασμένη 
από το γενικό αντικομμουνιστικό κλίμα απέρριψε την εισήγησή τῆς. Μετά το αδιέξοδο στις 


διαπραγματεύσεις η συντεχνία κήρυξε απεργία στις 26 Αυγούστου, που κράτησε µέχρι τις 18 
του Δεκέμβρη του 19468. 


Σύμφωνα µε την ΠΕΟ ο απεργιακός αγώνας τῶν οικοδόµῶων στάθηκε δύσκολος και πολύ 
σκληρός, γιατί είχε να αντιμετωπίσει το απεργοσπαστικό κύμα της ΣΕΚ. Οι απεργοί χρειάστηκε 
να δώσουν πραγματικές µάχες µε τοὺς απεργοσπάστες και την αστυνομία που τους προστάτευε, 
για να κερδίσουν τον αγώνα τους. Στη βία απάντησαν µε αντιβία και σε μερικές περιπτώσεις 
χρησιμοποιήθηκαν από ορισμένους απεργούς, που έδρασαν πρωτοβουλιακά, και δυναµίτες 
εναντίον υποστατικών απεργοσπαστών. Σύμφωνα µε την ΠΕΟ τα δικαστήρια καταδίκαζαν µόνο 
µέλη της ΠΕΟ σε φυλακίσεις και πρόστιµα και όχι Χίτες2 ἠή µπράβους της ΣΕΚ. Τελικά οι 
απεργοί οικοδόµοι δικαιώθηκαν και η απεργία τερματίστηκε µε σχετική συμφωνία που 
υπογράφτηκε στις 1δ του Δεκέμβρη. Σύμφωνα µετη ΣΕΚ. η ΠΕΟ προσπαθούσε να την τσακίσει 
χρησιμοποιώντας µέλη της που απεργούσαν αλλά και µπράβους του ΑΚΕΛ, που 
επιστρατεύτηκαν από τη Λευκωσία και την ύπαιθρο και δημιούργησαν και οργάνωσαν 
τρομοκρατικές οµάδες κρούσης ενάντια στα µέλη της ΣΕΚ. που αγωνίζονταν για το ελεύθερο 
δικαίωµα οργάνωσης και εργασίας. Σκοπός τους ήταν να κατατροµοκρατήσουν µε τη χρήση 
βίας τους εργαζόμενους και τους εργοδότες τους από τη µια και να προκαλέσουν οικονομικές 
ζημιές στους ιδιοκτήτες των ανεγειρόµενων οικοδοµών από την άλλη, εξαναγκάζοντας τους έτσι 
να αναστείλουν τις εργασίες µέχρι να πετύχουν οι κομμουνιστές εκείνο που επιδίωκαν. Η 
απεργία, σύμφωνα µε τη ΣΕΙΚ. απέτυχε καθώς στο τέλος του Οκτώβρη οι εργολάβοι οικοδοµών 
υπέγραψαν συμβόλαιο µε τις Νέες Συντεχνίες, το οποίο καθόριζε ότι οι εργολάβοι μπορούσαν 
να προσλαμβάνουν προσωπικό είτε από τις Νέες είτε από τις Παλαιές Συντεχνίες. Σύμφωνα µε 
τη ΣΕΚ. οι όροι της τελικής συμφωνίας το Δεκέμβρη δεν ήταν διαφορετικοί από αυτούς που 
είχαν αρχικά προταθεί, έτσι ουσιαστικά η απεργία ήταν άσκοπη. 


Ποιο ήταν το τελικό αποτέλεσµα της απεργίας των οικοδόµώων; Σύμφωνα µε την ΠΕΟ, η 
επιτευχθείσα συμφωνία, που αποτέλεσε τον πρόδρομο της ίδρυσης του Γραφείου Εξεύρεσης 
Εργασίας, βοήθησε πολύ την ενότητα δράσης της εργατικής τάξης και των συνδικαλιστικών 
οργανώσεων εκείνη την εποχή και συνέβαλε ώστε αργότερα οι συνδικαλιστικές οργανώσεις 
ΠΕΟ και ΣΕΚ να συνεργάζονται στενά σε όλα τα στάδια της προετοιμασίας, υποβολής, 
διαπραγμάτευσης και αν χρειαστεί και της δυναμικής διεκδίκησης των δικαιωμάτων. Σύμφωνα 
µε τη ΣΕΚ. το βασικό αποτέλεσµα ήταν ότι έκτοτε ΑΚΕΛ και ΠΕΟ, παρόλο που δε σταμάτησαν 
την υπόσκαψη και τον πόλεμο εναντίον της ΣΕΚ. εντούτοις ουδέποτε ξαναδοκίµασαν παρόμοιο 
εγχείρημα και η ΣΕΚ εδραιώθηκε µια για πάντα στον εργατικό στίβο και καμιά δύναμη δεν 
μπορούσε να σταματήσει την πορεία της. 


Αυτές οι διαµετρικά αντίθετες αφηγήσεις τῆς ιστορίας αντιστοιχούν στις διαµετρικά αντίθετες 
πολιτικές θέσεις των δυο συνδικαλιστικών οργανώσεων. Το 194δ υπήρξε σταθµός στην 
κοινωνική και πολιτική ιστορία της Κύπρου. Η ταξική και πολιτική σύγκρουση κατέληξε σε 
κάποιου είδους κοινωνικό συμβιβασμό, αφού έγινε ξεκάθαρο ότι ήταν αδύνατο να κυριαρχήσει 
µια από τις δυο παρατάξεις πάνω στην άλλη. Έτσι σταδιακά άρχισε να γίνεται αποδεχτό ότι το 
εργατικό κίνηµα είχε ήδη διαιρεθεί και ότι η συνέχιση της πόλωσης και τῆς αντιπαράθεσης µόνο 


ζημιά προκαλούσε. Λίγα χρόνια µετά, στα πλαίσια και της γραμμής της εθνικοαπελευθερωτικής 
ενότητας όπως εκφράστηκε µε το ενωτικό δημοψήφισμα του 1950, άρχισαν να συνεργάζονται οἱ 
δυο βασικές συνδικαλιστικές οργανώσεις, να συνεννοούνται και να παρουσιάζουν κοινά 
αιτήματα στις διαπραγματεύσεις µε τους εργοδότες, πρακτική που αναπτύχθηκε ιδιαίτερα µετά 
την Ανεξαρτησία του 1960. Προς το τέλος της ζωής του ο Ζιαρτίδης προέβηκε και σε κάποιου 
είδους απολογιστική αυτοκριτική για την αρχικά εχθρική στάση της ΠΕΟ προς τη ΣΕΙΚ. 
καλώντας και τη ΣΕΚ να πράξει το ίδιο. 


Έχουμε το δικό µας μερίδιο µε το γεγονός ότι δεν αντιληφθήκαµε ότι εμφανίστηκε µια τάση που 
ήταν αναπόφευκτο να εμφανιστεί και ότι µε αυτήν την τάση έπρεπε να συνεργαστούμε -- 
δυσαρεστηθήκαµε που μπήκαν επαναλαμβάνω στα ταράφια µας του συνδικαλισμού κάποιοι νέοι 
συνδικαλιστές και αρχίσαμε να τους ανταγωνιζόµαστε να τους πολεμούμε. Και εκείνοι φέρουν 
την ευθύνη για το ότι από τα πρώτα τους βήματα εμφανίστηκαν σαν αντικομμµουνιστικές 
αντιαριστερές οργανώσεις µε στόχο την διάλυση των αριστερών οργανώσεων. 


(Αντρέας Ζιαρτίδης: Χωρίς φόβο και πάθος, Πανίκου Παιονίδη. 1995) 


Η εδραίωση του συνδικαλισμού: ανεξάρτητες συντεχνίες και το σύστημα κοινωνικών 





ασφαλίσεων 


Πέρα όμως από τις συντεχνίες της Αριστεράς και τῆς Δεξιάς, τα τελευταία χρόνια της 
αποικιακής διακυβέρνησης εμφανίστηκαν και οι ανεξάρτητες συντεχνίες από εργαζόµενους σε 
δηµόσιες/κρατικές υπηρεσίες, όπως οι Κυπριακές Αερογραμμές, η Αρχή Ηλεκτρισμού, το 
Ραδιοφωνικό Ίδρυμα Κύπρου, η Επιτροπή Σιτηρών, η Αρχή Τηλεπικοινωνιών, η 
Ὑδατοπρομήθεια οι Αγγλικές Βάσεις και τα Δημαρχεία. Αυτές οι συντεχνίες κρατήθηκαν έξω 
από την πολιτική σύγκρουση τῆς εποχής και συνασπίστηκαν στην ΠΟΑΣ (Παγκύπρια 
Οργάνωση Ανεξαρτήτων Συντεχνιών). Η δηµιουργία αυτών τῶν συντεχνιών ήταν ενδεικτική του 
ότι ο συνδικαλισμός κατέστη κυρίαρχη κοινωνική πραγματικότητα προς το τέλος της βρετανικής 
δίοικησης στην Κύπρο. 


Οι πιο σημαντικές και, όπως φάνηκε στη μετέπειτα πορεία, και οι πιο δυνατές κλαδικές 
συντεχνίες που δηµιουργηθήκαν ήταν η ΠΑΣΥΔΥ (Παγκύπρια Σωντεχνία Δημοσίων 
Ὑπαλλήλων) και η ΕΤΥΙΚ (Ένωση Τραπεζικών Ὑπαλλήλων Κύπρου), όπως επίσης και οι 
συντεχνίες τῆς εκπαίδευσης ΠΟΕΔ-ΟΕΛΜΕΚ-ΟΛΤΕΚ. Λόγω της αρχικής ταύτισης του 
συνδικαλισμού µε τον κομμουνισμό, οι εργαζόµενοι σε αυτούς τους νευραλγικούς για την 
κοινωνία κλάδους αντιμετώπισαν πολλές δυσκολίες µέχρι να τους αναγνωριστεί το δικαίωµα να 
σχηματίσουν τις οργανώσεις τους. Συχνά η υπονόμευση τῆς ανάπτυξης του συνδικαλισμού στη 
δημόσια υπηρεσία εκφραζόταν µε την μετάθεση στελεχών της κυβέρνησης απὀ το κέντρο στην 


επαρχία και σε απομακρυσμένες περιοχές, ώστε να αποκόπτονται απὀ τον κύριο όγκο των µελών 
και να εμποδίζονται στην εκτέλεση της συνδικαλιστικής τοὺς εργασίας. 


Ἡ δεκαετία του 1950 ήταν µια μεταβατική δεκαετία, στην οποία επεκτάθηκαν και εδραιώθηκαν 
οι θεσμοί που είχαν αναπτυθχεί τις προηγούμενες δεκαετίες τόσο σε κρατικό επίπεδο όσο και 
στο επίπεδο της κοινωνίας των πολιτών. Ἠδη από το 1949 η αποικιακή κυβέρνηση αναγνωρίζει 
και πολιτικά το συνδικαλιστικό κίνηµα µέσα από τη δηµιουργία του Εργατικού Συμβουλευτικού 
Σώματος, στο οποίο μετέχουν εκπρόσωποι των εργοδοτῶων, της κυβέρνησης και των 
εργαζομένων και συζητούν θέµατα εργατικής πολιτικής. Η δηµόσια υπηρεσία και ο ευρύτερος 
δημόσιος τοµέας αναπτύθχηκε σηµαντικά δημιουργώντας µια καινούργια κοινωνική κατηγορία, 
που µπορεί να χαρακτηριστεί ὡς µεσαία τάξη ή ὡς εργατική αριστοκρατία. Παράλληλα το 
συνδικαλιστικό κίνηµα ανάπτυξε ένα σύστημα συντεχνιακών ασφαλίσεων, εισάγοντας στην 
εργατική τάξη την έννοια της κοινωνικής ασφάλισης και απαιτώντας από το αποικιακό κράτος 
να προχωρήσει στην επίσηµη και καθολική εφαρµογή ενός ενιάιου συστήµατος κοινωνικών 
ασφαλίσεων. Η αποικιακή κυβέρνηση ήταν αρχικά διστακτική και δήλωνε πως οι συνθήκες δεν 
ήταν ώριµες. Ετοίμαζε μελέτες και συζητούσε το θέµα αλλά δεν προχωρούσε. Η πίεση όµως που 
ασκήθηκε από το συνδικαλιστικό και το αντιαποικιακό κίνηµα ήταν συνεχής και έντονη. Έτσι το 
1956, αφού είχε ήδη αρχίσει και η ένοπλη δράση της ΕΟΚΑ. προχώρησε στη θέσπιση του 
πρώτου νομοσχεδίου για τη δηµιουργία του συστήµατος τῶν κοινωνικών ασφαλίσεων στην 
Κύπρο, καθιστώντας έτσι ένα πάγιο αίτημα της εργατικής τάξης και του συνδικαλιστικού 
κινήματος πραγματικότητα. 

